דרך סולינג

[הנחת שכבת "סולינג" - חצץ סלעים, לבנית כביש על ידי חלוצים ב[עמק יזרעאל בראשית שנות ה-20 של המאה ה-20|שמאל|ממוזער|250px]]
[שמאל|ממוזער|250px|סלילת סולינג בקיבוץ [בית זרע]]
[הנחת דרך סולינג בכניסה לקיבוץ [גן שמואל|שמאל|ממוזער|250px]]
דרך סולינג בדרך לתל גדור ליד גבעת אולגה|שמאל|ממוזער|250px
דרך סולינג בפארק רמות מנשה ליד עמק השלום|שמאל|ממוזער|250px
דרך סולינג ליד קרני חיטין|שמאל|ממוזער|250px
דרך סולינג בין מבוא חורון לפארק קנדה|שמאל|ממוזער|250px
[דרך סולינג ממערב ל[תחנת הרכבת חדרה מזרח|שמאל|ממוזער|250px]]
[דרך סולינג מדרום ל[תחנת הרכבת חדרה מזרח|שמאל|ממוזער|250px]]
**דרך סולינג** (באנגלית: **Macadam** על שם מפתחה המהנדס ג'ון לאודון מקאדם) היא שיטה לסלילת כבישים, שהייתה נפוצה בתקופה המנדטורית, תוך שימוש באבנים וחצץ. השיטה פותחה על ידי מהנדסים בריטים, אומצה על ידי השלטונות הבריטים בתקופת המנדט ומהנדסיה השתמשו בה לבניית כבישים ברחבי ארץ ישראל. שיטה זו שימשה גם את בוני כביש טבריה-צמח. רוב הדרכים שנסללו בשיטה זו כוסו, במשך השנים, באספלט, בעיקר בגלל היותן דרכים משובשות.

## מקור השם בעברית
המילה סולינג (באנגלית: soling) היא מילת פועל שמקורה במילה סוליה (סולית נעל או סולית כף הרגל - באנגלית: sole) ומתייחסת לתהליך יצירת תשתית הכביש על ידי כתישת אבנים לחצץ, שבמקור נעשתה באופן ידני. שיטת הסלילה קרויה מקאדם, כאמור על שם המהנדס שפיתח אותה. בתקופת היישוב נעשה שימוש במונח "כביש מקאדם". אך בהדרגה המילה סולינג נכנסה לשימוש גם לתאר, לעיתים, כביש לא סלול.

## עקרונות הבנייה
השימוש בבסיס סולינג לסלילת כבישים פותחה על ידי המהנדס הבריטי תומאס טלפורד. השיטה שופרה באופן משמעותי על ידי המהנדס הבריטי ג'ון לאודון מקאדם. מקאדם סבר, שכדי להבטיח איכות כביש צריך לשבור או לכתוש את האבנים והחצץ לגודל אחיד ולהניח אותם בצפיפות ובצורה סימטרית, שכביש צריך להיסלל גבוה מעט מפני הקרקע, ולהיות משופע מעט, כדי שמי הגשם יגלשו ממנו ולא יחלחלו ויפגעו במבנה הכביש.

בסלילת כביש מקאדם היה נהוג לסמן את תוואי הכביש בשני חוטים ולאורכם לשקע אבני שפה. בין אבני השפה, לכל רוחב הכביש, הונחו אבני גיר קשות שחלקן הרחב כלפי מעלה. ברווחים בין האבנים היו דוחקים חתיכות אבן במטרה למלא את הרווחים. מצע אבנים זה היה נקרא ה"סולינג". לאחר השלמת הסולינג היה מכבש עובר וכובש את הסולינג ולאחר מכן הונח חצץ על מצע הסולינג והמכבש עבר שוב על החצץ ומכסה אותו בשכבה של אבק אבן.

## העובדים
רבים מהפועלים שעסקו בסלילת דרכי הסולינג היו אנשי היישוב היהודי, מעולי העלייה השנייה והעלייה השלישית. הדרך הידועה ביותר שנסללה בשיטה זו הייתה כביש טבריה-צמח בה עסקו כ-500 פועלים יהודים בסלילת הכביש.

## תפוצת הכבישים בישראל
בתחילת המאה ה-21 ניתן עדיין למצוא, בישראל, דרכי סולינג במקומות הבאים:
### בצפון הארץ
* דרך מעל נחל משושים
* בקעת גינוסר
* נחל עמוד
* פארק רמת מנשה (בדרך לעמק השלום) 
* בין משטרת נהלל לתל קשיש (נחשף בחפירות בתל קשיש)
* באזור מנחמיה, בתחומי שמורת הירדן הדרומי
* ליד קרני חיטין 
* בין כפר תבור לבית הספר החקלאי כדורי
* בין כפר סאלד לשמיר
* בקיבוץ גשר 

### במרכז הארץ
* לחוף גבעת אולגה ליד תל גדור 
* הדרך המחברת בין כפר הרי"ף לקיבוץ כפר מנחם 
* בין מבוא חורון לפארק איילון 
* משכונת כפר גבירול ברחובות לכיוון נבי רובין-פלמחים 
* מכפר בן נון לתל גזר 
* ביער אילנות מצידו המערבי של כביש 4 
* ממערב לתחנת הרכבת חדרה מזרח. הדרך נמשכת מדרום לגדר של קיבוץ גן שמואל 
* מצפון לחדרה, בקרבת תחנת הרכבת חדרה מזרח 
* ממזרח לתחנת הרכבת נחל שורק 

### בדרום הארץ
* לאורך כביש הערבה (כביש 90) - דרך הסולינג זופתה ושימשה ככביש לאילת עד סלילת הכביש החדש.
* כביש הנפט - כבישים 224 ו-225 מצומת הנגב למכתש הגדול - דרך הסולינג זופתה ושימשה ככביש לירוחם עד סלילת הכביש החדש.
* הכביש הישן מבאר שבע דרך ביר עסלוג' לניצנה (כביש 211) .
* כביש 241 (כביש הרעב) בין חאן יונס לבאר שבע - קטע הדרך שבין צומת מעון (קיבוץ מגן) לצומת גילת נסלל מחדש ב-1956.
*הכביש המוביל לגבעה 69 (שימש את מחנות הצבא הבריטי שהוקמו ליד הגבעה).
* הכביש המוביל מהישוב אשכולות לדאהרייה.
* כביש הגישה מנערן (כביש 90) לגשר אום שורט שעל נהר הירדן (מזופת ברובו).

## קישורים חיצוניים

* כביש סולינג מתוך אתר "אתרים היסטוריים בערבה התיכונה"
* דרך סולינג בגבעת אולגה באתר "עמוד ענן"
* דרך סולינג בכביש הנפט באתר "עמוד ענן"
* ד"ר אבי ששון, כביש הגישה לכפר מנחם החוג ללימודי ארץ-ישראל - המכללה האקדמית אשקלון והקרן לחקר מישור החוף
* חשיפת דרך סולינג בתל קשיש באתר פרש
* 

## הערות שוליים

קטגוריה:דרכים וכבישים
קטגוריה:דרכים בארץ ישראל
קטגוריה:ישראל: כבישים
קטגוריה:בנייה ופיתוח של תחבורה בתקופת המנדט